Париж Олимпиадасына дайынбыз ба?
"Париж Олимпиадасына дайынбыз ба?" | "https://abai.kz/post/185079"
TITLE: Париж Олимпиадасына дайынбыз ба?
URL: https://abai.kz/post/185079
META: "Париж Олимпиадасына дайынбыз ба?" | "https://abai.kz/post/185079"
DATE: 09.07.2024
AUTHOR(s): Қанат Әбілқайыр
TOTAL WORDS: 108
TEXT: Мемлекет басшысы Туризм және спорт министрі Ермек Маржықпаевты қабылдады, деп хабарлайды Abai.kz Kazinform сайтына сілтеме жасап. Қасым-Жомарт Тоқаевқа ел спортшыларының ХХХІІІ жазғы Олимпиада ойындарына дайындығы туралы есеп берілді. Сондай-ақ лицензиялық турнирлердің қорытындысы жөнінде баяндалды. Министрдің айтуынша, төрт жылдықтың басты додасына Қазақстан ұлттық құрамасы спорттың 25 түрінен 92 лицензия иеленген. Парижде барлығы 80 спортшы ел намысын қорғайды. Ермек Маржықпаев ұлттық құраманың Олимпиадаға дейінгі оқу-жаттығу жиындары мен спортшыларды қолдау шаралары туралы айтты. Сонымен қатар спортты басқару институттарын жетілдіру бағытында жүргізіліп жатқан жұмыстардың есебін берді. Мемлекет басшысы Олимпиада ойындарының спортшыларымызға зор жауапкершілік жүктейтінін атап өтті. Сондай-ақ Қазақстан құрамасы әлем алдында мәдениетті, ұстамды әрі озық үлгілерімен ерекшеленуге тиіс екеніне назар аударды. Abai.kz
